**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa 2016. február 11-i ülésére**

**1. napirend**

**Tárgy: Pápakörnyéki Önkormányzatok Feladatellátó Társulás 2015. évi költségvetés 3. módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2015. évi költségvetését a Társulási Tanács 1/2015.(II. 12.) határozatával fogadta el, annak utolsó módosítására 2015. szeptember 30-án, a Társulási Tanács 15/2015. (IX. 30.) határozatával került sor.

A jelen előterjesztés a költségvetés módosítása óta bekövetkezett változásokat vezetik át, illetve a régebben használt orvosi ügyeleti autó értékesítésének bevételével biztosítottuk a pályázaton nyert ügyeleti autó önrészét a korábban elfogadott határozat alapján.

**BEVÉTELEK**

A Társulás bevételi előirányzatát a működési, működési célú, valamint felhalmozási bevételek módosították az alábbiak szerint:

**Bevételt módosító költségvetési tételek:**

Működési bevételek:

ellátási díj bevétel: 243 e Ft

költségtérítés: 37 e Ft

szolgáltatási költség: 2 e Ft

kamatbevétel: - 17 e Ft

Működési célú támogatás:

normatíva átvétel Vaszar Önkormányzatától: 1.563 e Ft

közfoglalkoztatás támogatása: 496 e Ft

OEP finanszírozás: - 193 e Ft

Felhalmozási bevétel:

orvosi ügyeleti autó értékesítése: 4 e Ft

**Bevétel módosításának egyenlege: 2.135 e Ft**

**KIADÁSOK**

A társulás kiadási előirányzatát a dologi kiadás megtakarítás, felhalmozási kiadások, a személyi juttatások előirányzatának csökkenése, (ami a házi gondozás területén jelentkezik) valamint azok járulékai módosították az alábbiak szerint:

**Kiadást módosító költségvetési tételek:**

Dologi kiadások: - 2.542 e Ft

Felhalmozási kiadások: 582 e Ft

(számítógép vásárlás, orvosi ügyeleti autóra csomagtartó, fényhíd

vásárlása)

Személyi juttatások: - 3.881 e Ft

Munkaadót terhelő járulék: - 868 e Ft

Tartalék: 8.844 e Ft

**Kiadás módosításának egyenlege: 2.135 e Ft**

A Társulás költségvetésének bevételi és kiadási főösszege a bemutatott módosításoknak megfelelően 2.135 e Ft-al nő, 178.116 e Ft-ra

Kérem a Tisztelt Társulási Tanácsot, hogy a Társulás 2015. évi költségvetés módosítását megtárgyalni, az orvosi ügyeleti autó értékesítésére és a 2015. évi költségvetés módosítására vonatkozó határozati javaslatnak megfelelően elfogadni szíveskedjék.

Összeállította: Vida László Gábor aljegyző

Horváth Attila Csabáné köztisztviselő

Vaszar, 2016. január 28.

**Varga Péter**

**elnök**

**Pápakörnyéki Önkormányzatok Feladatellátó Társulás**

**…/2016. (II. 11.)**

**határozata**

**a Pápakörnyéki Önkormányzatok Feladatellátó Társulás**

**2015. évi költségvetéséről szóló**

**1/2015. (II. 12.) határozat módosításáról**

Magyarország 2015. évi központi költségvetéséről szóló 2014. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2015. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2015. évi költségvetésének főösszegét

178.116 e Ft bevétellel,

178.116 e Ft kiadással állapítja meg.”

2. A határozat 2. pontja helyébe a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2015. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2015. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2015. évi működési és felhalmozási célú bevételi és kiadási előirányzatának mérlegét e határozat 6. melléklete, a 2015. évi összevont mérleget e határozat az 6/A. melléklete mutatja be.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„A Társulás által 2015. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat egyéb rendelkezései nem módosulnak.

Határidő: Azonnal

Felelős: Varga Péter elnök